Suwesya

An Suwesya o kundi man Sweden (Sweko: Sverige, Kinatsila: Suecia, Iningles: Sweden), inopisyal nga ngaran an Ginhadian han Suwesya (Sweko: Konungariket Sverige), in usa nga eskandinabyano nga nasod ha Amihanan Europa.  An Suwesya in nasaro hin katubtuban han Norwega ngan Finlandya, ngan nakasumpay ha Dinamarka pinaagi han Tulay Øresund.
 
Nga may-ada 450,295 kilometro kwadrado (173,860 milya kwadrado), Suwesya in ika tulo nga gidakoi nga nasod ha Unyon Europeo ha kadako hin lugar, nga may-ada kabug-osan nga populasyon nga mga 9.5 milyones. An Suwesya in may-ada hamubo nga kasuok hin populasyon nga may-ada la 21 nga mangurukoy kada kilometro kwadrado.  Mga 85% han katawhan in nag-uukoy ha kasawangan nga lugar.  An kanan Suwesya ulohan amo an Estokolmo, nga amo gihapon an gidadakoi nga syudad.  Tikang han unhan nga ika-19 gatostuig, Suwesya in aada la ha kamurayaw ngan nakalikay hin gera.

Yana, an Suwesya in uska batakan-balaodnon nga monarkiya ngan may-ada parlamento demokrasya nga porma hin pangobyernohan ngan mauswag duro nga ekonomiya.  An Suwesya in kanan kalibutan ikawalo nga gihataasi nga per capita nga pangabuhi.  Hadton 2010, an World Economic Forum in ginranggo han Suwesya nga ikaduha ha pinakakompetitibo nga nasod ha kalibutan, luyo la han Swisa.  Sumala han UN, ini in may-ada ikatulo nga pinakahamubo nga pagsukol hin mortalidad kada nabubuhi han mga panganganak.

Mga kaarangay

Nasod